Datum: 06.04.2016

**OBČINSKI SVET**

**RIBNICA**

**ZADEVA: Elaborat o oblikovanju cen za cene izvajanja storitev gospodarske javne službe ravnanja s komunalnimi odpadki na območju občin Ribnica, Sodražica in Loški Potok**

PRAVNA PODLAGA:

* Zakon o gospodarskih javnih službah (Ur. l. RS, št. 32/93, 30/98, 127/06, 38/10, 57/11),
* Uredba o metodologiji za oblikovanje cen storitev obveznih občinskih gospodarskih javnih služb varstva okolja (Ur. l. RS, št. 87/2012, 102/12),
* Odlok o gospodarskih javnih službah v Občini Ribnica (Ur. l. RS, št. 35/95, 37/98),
* Odlok o obveznem odstranjevanju odpadkov na območju Občine Ribnica (Ur. l . RS, št. 70/95, 102/00)

|  |  |
| --- | --- |
| **Predlog sklepov:** | 1. **Občinski svet Občine Ribnica na podlagi Elaborata o oblikovanju cene izvajanja storitev gospodarske javne službe ravnanja s komunalnimi odpadki na območju občin Ribnica, Sodražica in Loški Potok potrjuje:** 2. **Ceno storitev zbiranja komunalnih odpadkov, od tega je:**    1. cena javne infrastrukture 0,0116 €/kg,    2. cena storitve javne službe 0,1810 €/kg. 3. **Ceno storitev zbiranja bioloških odpadkov, od tega je:**    1. cena javne infrastrukture 0,0010 €/kg,    2. cena storitve javne službe 0,1322 €/kg.   Vse cene so brez DDV.   1. **Občinski svet Občine Ribnica sprejme Sklep o razveljavitvi Sklepa o določitvi cen storitev zbiranja določenih vrst komunalnih odpadkov, obdelave določenih vrst komunalnih odpadkov, odlaganja ostankov predelave ali odstranjevanja komunalnih odpadkov (Ur.l.RS, št. 76/2015).** |

**OBRAZLOŽITEV**

Javno komunalno podjetje Komunala Ribnica d.o.o. je izvajalec obvezne občinske GJS ravnanja s komunalnimi odpadki v občinah Ribnica, Sodražica in Loški Potok in tako predlagatelj Elaborata o oblikovanju cene ravnanja s komunalnimi odpadki v navedenih občinah.

Elaborat o oblikovanju cene ravnanja s komunalnimi odpadki v občinah Ribnica, Sodražica in Loški Potok za leto 2016 je izdelan v skladu z vsebino 9. člena Uredbe. Elaborat poleg opisa posamezne dejavnosti ravnanja z odpadki prikazuje količine zbranih, obdelanih in odloženih odpadkov, ravnanja z biološko razgradljivimi odpadki in stroške povezane z izvajanjem posamezne dejavnosti. Končni rezultat je cena posamezne storitve prikazana v EUR/kg kot predpisuje Uredba.

Glede na določbe veljavne Uredbe so cene določene v EUR/kg, zaračunajo pa se sorazmerno glede na prostornino zabojnika za mešane komunalne odpadke oziroma biološke odpadke in pogostost praznjenja tega zabojnika.

Na dejavnosti ravnanja z odpadki je podjetje v preteklem letu poslovalo pozitivno. S 1.1.2016 pa so se spremenile okoliščine, ki vplivajo na spremembo cen. Podjetje je začelo z odvozom odpadkov v RCERO Ljubljana, kjer se izvaja tudi obdelava odpadkov, ki je do sedaj ni bilo. Ostali novi pogoji in predpostavke, ki vplivajo na ceno so:

* litraža zabojnikov (7%) – zmanjšanje volumna posod (predvsem pri podjetjih in blokovskih naseljih),
* stroški obdelave odpadkov,
* najemnina infrastrukture.

1. ***ZBIRANJE KOMUNALNIH ODPADKOV***

|  |
| --- |
| Pri določitvi cene je bilo zaradi prevelike razlike v ceni upoštevano, da se za 1-članska gospodinjstva upošteva faktor pogostosti odvoza 0,333, za 2-članska gospodinjstva pa faktor pogostosti odvoza 0,5.  Minimalna velikost zabojnika za obračun storitev je 120 l, odvoz pa se izvaja 1-krat na 14 dni. Minimalni upoštevan volumen je 20 litrov na osebo. Najmanjša pogostost odvoza je tako 2,167 odvozov mesečno.  Storitev se obračunava tudi za stavbe, kjer ni stalno prijavljenih prebivalcev in so primerne za bivanje (prazne hiše, vikendi,…). V tem primeru se za porazdelitev količine opravljenih storitev javne službe ravnanja s komunalnimi odpadki upoštevata najmanj ena tretjina najmanjše velikosti zabojnika in najmanjša pogostost odvoza v skladu z občinskim predpisom, ki ureja opravljanje javne službe zbiranja določenih vrst komunalnih odpadkov.  V primeru, da ima gospodinjstvo večji zabojnik od minimalno določenega, se mu za obračun storitev upošteva dejanski zabojnik.  Primer izračuna za 4-člansko gospodinjstvo (120 l zabojnik): |
|  |

1. ***ZBIRANJE BIOLOŠKO RAZGRADLJIVIH ODPADKOV***

Zbiranje bioloških odpadkov se izvaja v vseh blokovskih soseskah in kjer ni možno kompostiranje. Za ostale uporabnike se storitev izvaja po naročilu.

Za zbiranje biološko razgradljivih odpadkov se uporablja najmanj 80 l zabojnik.

Odvoz bioloških odpadkov se izvaja enkrat na 14 dni v zimskem času in enkrat tedensko v poletnem času. Za obračun storitev se tako upošteva 3,33 odvozov mesečno.

Primer izračuna za 120 l zabojnik:



Priloge:

* Elaborat
* Pregled cen glede na velikost zabojnika
* Pregled cen glede na število članov v gospodinjstvu

Bojan Trdan

Direktor

Priloge:



